OpenLLM-France/wikimedia huggingface dataset:
# Tortrícids

Els tortrícids (Tortricidae) són una família de lepidòpters glossats del clade Ditrysia. És una gran família amb 10.387 espècies descrites. Moltes són importants plagues agrícoles. Quan estan posades tenen un perfil bastant arrodonit a causa de la seva típica posició de repòs amb les ales plegades cap enrere.

## Algunes espècies destacades

Els tortrícids inclouen moltes plagues econòmicament importants, entre d'altres:
* Adoxophyes orana
* Archips podana
* Archips rosana
* Argyrotaenia ljungiana - plaga en vinyes, blat de moro i arbres fruiters
* Epinotia aporema
* Arna del préssec (Cydia molesta)
* Arna de la pomera (Cydia pomonella)
* Corc de les prunes (Grapholita funebrana)
* Cuc de la pomera (Cydia nigricana)
* Cydia splendana
* Endopiza viteana
* Rhyacionia buoliana
* Rhyacionia duplana
* Tortrix viridana
* Arna de la poma (Epiphyas postvittana)
* Arna oriental de fruiteres (Grapholita molesta)
* Grapholita packardi
* Corc del raïm (Lobesia botrana)
* Pandemis cerasana
* Sparganothis pilleriana
* Spilonota ocellana

## Referències

* ↑ «Tortricidae». catalogueoflife.org. [Consulta: 27 març 2022].
* 1 2 VAN NIEUKERKEN, ERIK J.; KAILA, LAURI; KITCHING, IAN J.; KRISTENSEN, NIELS P.; LEES, DAVID C. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 3148, 1, 23-12-2011, pàg. 212. DOI: 10.11646/zootaxa.3148.1.41. ISSN: 1175-5334.
* ↑ «tortrícids». Gran Enciclopèdia Catalana, 01-05-1989. [Consulta: 26 març 2022].
* ↑ Bland, Keith P.; Hancock (†), E. F.; Razowski, J. Tortricidae, part 1: Tortricinae & Chlidanotinae (en anglès). BRILL, 2015-01-27. ISBN 978-90-04-26106-8.

## Vegeu també

* Clepsis melaleucana
# Apòfisi espinosa

L'apòfisi espinosa (o procés espinós) d'una vèrtebra és un procés ossi que apunta cap enrere i cap avall des de la unió de les làmines (en els humans), i que fa la funció d'ancoratge pels músculs i lligaments. En els animals mancats de postura erecta, l'apòfisi apunta cap endavant i pot corbar-se cap endavant o cap enrere. Les apòfisis espinoses estan exagerades en alguns animals, com ara els extints Dimetrodon o espinosaure, on formen una "vela dorsal".

## Vegeu també

* Apòfisi articular
* Apòfisi transversal

## Imatges addicionals

* Vèrtebra cervical
* Secció sagital mediana de dues vèrtebres lumbars i els seus lligaments.
* Articulació costotransversal vista des de dalt.
# Alosa de Beesley

L'alosa de Beesley (Chersomanes beesleyi) és una espècie d'ocell de la família dels alàudids (Alaudidae)

## Hàbitat i distribució

Habita pastures i planures sorrenques del nord-est de Tanzània.

## Taxonomia

Considerada sovint una subespècie de l'alosa d'esperons (Chersomanes albofasciata), és tractada avui com una espècie de ple dret.

## Referències

* ↑ P Alström, KN Barnes, U Olsson, FK Barker, P Bloomer, AA Khan, MA Qureshi, A Guillaumet, P-A Crochet et PG Ryan. 2013. Multilocus phylogeny of the avian family Alaudidae (larks) reveals complex morphological evolution, non-monophyletic genera and hidden species diversity. Molecular Phylogenetics and Evolution 69(3): 1043–1056.
# Akkajaure

L'Akkajaure (manllevat del Lule Sami Áhkájávrre) és un dels embassaments més grans de Suècia. Està situat a la capçalera del riu Lule al comtat de Norrbotten, a la Lapònia sueca, dins del parc nacional Stora Sjöfallet. El llac es va formar després de la construcció de la primera presa de Suorva entre el 1913 i el 1923. La vora de la presa actual se situa a una cota de 453 metres. Ple té una profunditat mitjana de trenta metres i una de màxima de noranta-dos. Com que s'utilitza per a la generació d'energia, la profunditat del llac pot arribar a fluctuar fins a trenta metres.
El 8 de gener de 2016, el vol 294 de West Air Sweden es va estavellar prop d'Akkajaure. Van morir dos tripulants de bord.

## Referències

* ↑ Sahlberg, J «Physical modelling of the Akkajaure reservoir». Hydrology and Earth System Sciences, 7, 3, 2003, p. 268–282. DOI: 10.5194/hess-7-268-2003.
* ↑ «Final report RL 2016:11e Accident in Oajevágge, Norrbotten County, Sweden on 8 January 2016 involving the aeroplane SE-DUX of the model CL-600-2B19, operated by West Atlantic Sweden AB.». www.havkom.se. Swedish Accident Investigation Authority, 12-12-2016. Arxivat de l'original el 12 de desembre 2016. [Consulta: 12 desembre 2016].
* ↑ «Final report RL 2016:11e Accident in Oajevágge, Norrbotten County, Sweden on 8 January 2016 involving the aeroplane SE-DUX of the model CL-600-2B19, operated by West Atlantic Sweden AB.». Swedish Accident Investigation Authority, 12-12-2016. Arxivat de l'original el 12 de desembre 2016. [Consulta: 12 desembre 2016].
# Asilisaure

L'asilisaure (Asilisaurus, 'ancestre dels llangardaixos' del suahili asili, 'ancestre' o 'fundació'; i del grec, σαυρος/sauros, 'llangardaix') és un gènere extint d'arcosaure silesàurid. És l'arcosaure de la línia aviana més antic. Les seves restes fòssils van ser trobades a Tanzània i daten de l'estatge Anisià del Triàsic mitjà. Fou descrit a la revista Nature. És el primer exemple d'una radiació de la línia dels ocells durant l'Anisià, fins aquest descobriment la diversificació dels arcosaures durant aquest temps només estava documentada pels arcosaures de la línia dels cocodrils. És el primer dinosauriform no dinosaure recol·lectat a l'Àfrica.

## Referències

* ↑ Nesbitt, S.J.; Sidor, C.A.; Irmis, R.B.; Angielczyk, K.D.; Smith, R.M.H.; and Tsuji, L.M.A. «Ecologically distinct dinosaurian sister group shows early diversification of Ornithodira». Nature, 464, 2010, pàg. 95-98. DOI: 10.1038/nature08718.
* ↑ «Oldest known dinosaur relative discovered». ScienceDaily, 03-03-2010 [Consulta: 3 març 2010].
Avemetatarsalia / Pan-Aves :
Regne: Animalia
Filum: Chordata
Classe: Sauropsida
Clade: Archosauria :
Vegeu també: Ornithoscelida
Phytodinosauria
Origen dels ocells :
# William Yarrell

William Yarrell (Londres, 3 de juny de 1784 - Great Yarmouth, 1 de setembre de 1856) fou un llibreter i naturalista anglès.

## Biografia

Yarrell va néixer a Londres. El seu pare era un venedor de periòdics, que va succeir en el negoci, en el qual va romandre fins pocs anys abans de morir. Yarrell tenia la fama de ser la millor escopeta i la millor canya de pescar de Londres, i aviat es va convertir en un expert naturalista.
Yarrell és conegut pel fet que és l'autor de The History of British Fishes (2 vols., 1836) i The History of British Birds (2 vols., 1843). L'últim es va reeditar en nombroses ocasions, i va ser el llibre de referència per a una generació d'ornitòlegs britànics.
Va ser el primer que va descriure el cigne petit (Cygnus colombianus bewickii), l'any 1830, en distingir-lo del cigne cantaire (Cygnus cygnus).
Va morir durant una excursió a Great Yarmouth.

## Honors

El 1825 va ser triat membre de la Societat linneana de Londres, de la qual va arribar a ser tresorer. Va contribuir, en nombroses ocasions, en les seves publicacionsTransactions. També va ser un dels membres fundadors de la Societat Zoològica de Londres.
Diverses espècies porten el nom de Yarrell, entre les quals les aus Carduelis yarrellii i Eulidia yarrellii, així com una espècie de peix. La subespècie britànica de la Cuereta blanca, Motacilla alba yarrellii, també porta el seu nom.

## Obra

* «Observations on the Tracheæ of Birds; with Descriptions and Representations of several not hitherto figured.» (en anglès). Transactions of the Linnean Society of London, 15, 2, 1827, pàg. 378–391.
* «Description of a Species of Tringa, killed in Cambridgeshire, new to England and Europe.» (en anglès). Transactions of the Linnean Society of London, 16, 1, 1829, pàg. 109–113.
* «On a new Species of Wild Swan, taken in England, and hitherto confounded with the Hooper.» (en anglès). Transactions of the Linnean Society of London, 16, 2, 5-1830, pàg. 445–454.
* On the Organs of Voice in Birds. — Ibid. xvi. 305.
* Description of the Organs of Voice in a new species of Wild Swan (Cygnus buccinator, Richards.) — Ibid. xvii.
* Descriptions of Three British Species of Freshwater Fishes, belonging to the genus Leuciscus of Klein. — Ibid. xvii. 5.
* On the Habits and Structure of the Great Bustard (Otis tarda of Linnaeus). — Ibid. xxi. 155.
* Notice of an Interwoven Mass of Filaments of Conferva fluviatilis of extraordinary size. — Proc. Linn. Soc. i. p. 65.
* On the Influence of the Sexual Organ in modifying External Character. — Journ. Linn. Soc. i. p. 76.
* A history of British fishes (en anglès). Londres: J. Van Voorst, 1836. DOI 10.5962/bhl.title.31573.

## Abreviatura

L'abreviatura Yarrell es fa servir per indicar William Yarrell com autoritat en la descripció i taxonomia dins la zoologia.

## Referències

* 1 2 Harting, James Edmund. «Yarrell William». A: Dictionary of National Biography. Volum 63, 1885-1900.
* ↑ Books, Isabelline. «Colour Prejudice and William Yarrell» (en anglès). News. Independent Booksellers' Network, 01-04-2004.
* ↑ On a new Species of Wild Swan, 1830-5.
# Aqua Alsietina

L'Aqua Alsietina també coneguda com a Aqua Augusta, va ser un aqüeducte construït sota el regnat de Cèsar August l'any 2 aC, per servir els barris del riu Tíber (Trastevere i de la naumàquia que va construir per als espectacles de combats navals). Un nou canal seria realitzat per Trajà al 109. Recollia les aigües del llac Martignano.

## Referències

* ↑ Malissard, Alain. Los romanos y el agua. Barcelona: Herder, 1996, p. 244. ISBN 8425419387.

## Vegeu també

* Aqüeductes de Roma
* Arquitectura romana
* Llista de cisternes romanes
# Alosa de Dunn

L'alosa de Dunn (Eremalauda dunni) és una espècie d'ocell de la família dels alàudids (Alaudidae). Habita zones africanes de desert des de Mauritània cap a l'est, a través de Mali, sud de Níger i de Txad i nord i centre del Sudan.

## Referències

* ↑ Fitxa de l'alosa de Dunn a Birdguides Arxivat 2012-11-08 a Wayback Machine. Rev. 31/12/2012 (anglès)
# Akwa United FC

L'Akwa United Football Club és un club de futbol nigerià de la ciutat de Uyo.

## Palmarès

* Copa nigeriana de futbol:
** 2015, 2017
* Supercopa nigeriana de futbol:
** 2016
* Nigèria Super 4:
** 2016

## Referències

* ↑ «Akwa United History». Arxivat de l'original el 19 de febrer 2019. [Consulta: 19 febrer 2019].
* ↑ «Akwa Ibom approves`Nest of Champions' for Akwa United». thenationonlineng.net. [Consulta: 25 febrer 2019].
* ↑ «Akwa United Squad». Flashscore. [Consulta: 25 febrer 2019].
* ↑ «Nigeria - List of Cup Winners». rsssf.com. [Consulta: 16 desembre 2017].
# Autoritat Aeroportuària Israeliana

L'Autoritat Aeroportuària Israeliana (en hebreu: רשות שדות התעופה בישראל) (en àrab: سلطة المطارات في إسرائيل) va ser fundada l'any 1977 com una empresa pública sota el mandat de la "Llei de l'Autoritat d'Aeroports Israelians". L'Autoritat Aeroporturaria es resposabiliza dels principals aeroports civils d'Israel i dels llocs fronterers entre Israel i els països veïns (Egipte, Jordània, i l'Autoritat Palestina).

## Infraestructures gestionades
### Aeroports

* Aeroport Internacional Ben Gurion
* Aeroport d'Elat
* Aeroport de Haifa
* Aeroport de Herzliya
* Aeroport Internacional d'Ovda
* Aeroport de Rosh Pina
* Aeroport de Sde Dov

### Passos fronterers

Egipte
* Pas fronterer de Nitzana
* Pas fronterer de Taba
Jordània
* Pas fronterer de Allenby
* Pas fronterer del Riu Jordan
* Yitzhak Rabin Crossing (aka Wadi Llaurava Crossing)
Autoritat Palestina
* Pas fronterer de Karni

### Antigues infraestructures

* Aeroport de Qiryat Shemona
* Pas fronterer de Rafah
* Aeroport de Gaza

## Enllaços externs

* Pàgina web oficial (anglès)
# Aquari de Wasserbillig

L'Aquari de Wasserbillig és un aquari públic que es troba a Wasserbillig, una petita ciutat al sud-oest de Luxemburg, prop de la frontera amb Alemanya. Es compon de 15 tancs que varien en grandària des 300 als 40.000 litres, amb peixos procedents dels cinc continents en el seu entorn natural. Entre les varietats més exòtiques s'hi troben els peixos àngel, tetra de neó, el koi japonès i la percidae d'Amèrica del Sud. Però també hi ha espècies de més a prop a casa, com l'anguila, l'orada, el gobi, la tenca i la lucioperca.

## Referències

* ↑ «Aquarium» (en alemany).

## Vegeu també

* Aquari
* Zoològic
# Alosa de Friedmann

L'alosa de Friedmann (Mirafra pulpa) és una espècie d'ocell de la família dels alàudids (Alaudidae). Habita garrigues amb herba del su-oest d'Etiòpia i alguns indrets de Kenya.

## Referències

* ↑ «Alosa de Friedmann». Cercaterm. TERMCAT, Centre de Terminologia. Rev. 20/02/2021(català)
# Al-Dibdiba

L'altiplà d'Al-Dibdiba (àrab: هضبة الدبدبة, haḍbat ad-Dibdiba) és una altiplà pedregós del nord-est de l'Aràbia Saudita. A la part oriental limita amb la depressió d'al-Shakk, que formava el límit occidental de l'antiga zona neutra entre Aràbia Saudita i Kuwait, avui repartida entre ambdós països; a la part occidental limita amb el uadi al-Batin; al sud amb la serralada d'al-Waria; cap al nord s'estén fins a uns 20 km a l'interior de Kuwait. La seva superfície és de 30.000 km². L'aigua es recull de la pluja i s'emmagatzema.
Hi viuen els Mutayr, però a l'hivern hi van a pasturar altres tribus. El seu nom, dibdiba (plural dabàdid), els beduïns el donen de vegades a qualsevol plana uniforme. Deriva de dàbdaba que descriu el soroll que fan els esclops sobre un terreny dur.

## Referències

* "al-Dibdiba." Encyclopédie de l'Islam. 2012 [Consulta: 18 març 2012]
# Wisin

Juan Luis Morera Luna (Cayey, 19 de desembre de 1978), més conegut com a Wisin, és un cantant de reggaeton, raper i productor discogràfic porto-riqueny, membre del duo de reggaeton Wisin & Yandel. El 2004, va llençar el seu primer àlbum El Sobreviviente i deu anys més tard, el 2014, va llençar el seu segon àlbum en solitari, El Regreso del Sobreviviente.
Wisin va conèixer Yandel a l'escola, començant a actuar com a duo a finals dels anys 1990, fent el seu primer àlbum el 2000 amb Los Reyes del Nuevo Milenio. El 2003 va publicar Mi Vida... My Life, amb Machete Music (subsidiària d'Universal). Després Pa'l Mundo els va catapultar cap a l'èxit el 2005.

## Discografia

Àlbums d'estudi
* 2004: El Sobreviviente
* 2014: El Regreso del Sobreviviente
* 2015: Los Vaqueros: La Trilogía
* 2017: Victory
* 2022: Multimillo, Vol. 1 (Juntament amb: Los Legendarios)

## Referències

* ↑ Birchmeier, Rovi, Jason. «Wisin – Biography Arxivat 2018-07-17 a Wayback Machine.». [Consulta: December 4, 2014].
* ↑ «El adiós de Los Líderes». [Consulta: December 12, 2014].
* ↑ «Yandel Bio Arxivat 2014-03-05 a Wayback Machine.». [Consulta: December 12, 2014].
* ↑ «Yandel Denies Reggaeton Duo Will Be Breaking Up». Cosmopolitan. [Consulta: December 16, 2014].
# Aquelousaure

L'aquelousaure (Achelousaurus) és un gènere de dinosaure ceratòpsid que va viure al Cretaci superior en el que avui en dia és Nord-amèrica. Era un dinosaure quadrúpede i herbívor amb un bec similar al dels lloros, amb una protuberància rugosa sobre el morro i amb dues més per darrere els ulls, i dues banyes al final del seu llarg collar ossi. L'aquelousaure podia arribar a mesurar uns sis metres de longitud.

## Referències

* Dodson, P., Forster, C.A., i Sampson, S.D. 2004. Ceratopsidae. In Weishampel, D.B., Dodson, P. i Osmolska, H. (Eds.) The Dinosauria (2a edició). Berkeley: University of California Press. Pàg. 494–513.
* Horner, J.R., Varricchio, D.J. i Goodwin, M.B. 1992. Marine transgressions and the evolution of Cretaceous dinosaurs. Nature 358: 59-61.
* Sampson, S.D. 1995. Two new horned dinosaurs from the Upper Cretaceous Two Medicine Formation of Montana; with a phylogenetic analysis of the Centrosaurinae (Ornithischia: Ceratopsidae). Journal of Vertebrate Paleontology 15(4): 743-760.
# Alosa de collar

L'alosa de collar (Mirafra collaris) és una espècie d'ocell de la família dels alàudids (Alaudidae)

## Hàbitat i distribució

Habita zones de sabana amb acàcies de Somàlia, sud-est d'Etiòpia i nord-est de Kenya.

## Referències

* ↑ «Alosa de collar». Cercaterm. TERMCAT, Centre de Terminologia. Rev. 20/02/2021(català)
# Al-Shabab SC

L'Al-Shabab Sports Club (àrab: نادي الشباب الرياضي, Nādī ax-Xabāb ar-Riyāḍī, ‘Club Esportiu de la Joventut’) és un club de futbol de Kuwait de la ciutat d'Al Ahmadi.
Va ser fundat el 1963.

## Palmarès

* Segona Divisió de Kuwait:
** 1974–75, 2001–02, 2007–08, 2010–11, 2017–18, 2022–23

## Referències

* ↑ Al Shabab on goalzz.com
* ↑ Al Salmiya SC vs Al Shabab SC Resum del partit a youtube
* ↑ «Kuwait - List of Foundation Dates Clubs». rsssf.com. [Consulta: 16 desembre 2017].
# Asociación Deportiva Turrialba

L'Asociación Deportiva Turrialba és un club costa-riqueny de futbol de la ciutat de Turrialba.
Fundat el 1940, la major part de la seva història la ha passant ascendint i descendint entre la primera i segones divisions.
Ha rebut les següents denominacions: Turrialba FC, Asociación Deportiva Turrialba i Municipal Turrialba.

## Palmarès

* Segona Divisió:
** 1964, 1969, 1972, 1974

## Referències

* ↑ Costa Rica – Foundation Dates of Clubs – RSSSF
* 1 2 Setenta y cuatro años de fino azúcar Arxivat 2015-04-02 a Wayback Machine. – UNAFUT(castellà)
* ↑ Azúcar amargo Puntarenas ganó 1–0 y envió a Turrialba a la Segunda División Arxivat 2016-03-04 a Wayback Machine. – Nación (castellà)
* ↑ Todos los equipos de la Primera tica – Nación (castellà)
* ↑ Costa Rica – List of Second Division Champions – RSSSF
# Wohldorf-Ohlstedt

Wohldorf-Ohlstedt o en baix alemany Wooldörp-Oolsteed és un barri del bezirk de Wandsbek a la ciutat estat d‘Hamburg a Alemanya. A la fi del 2012 tenia 4.450 habitants a una superfície de 17,3 km². És el barri més septentrional de la ciutat a la frontera amb Slesvig-Holstein.
El primer esment escrit d'Ohlsdorf data del 1292 i de Wohldorf del 1303. S'han trobat traces d'un castell a Wohldorf des del 1306. Ciutadans d'Hamburg van comprar Wohldorf el 1370 i destruir el castell el 1374. Ohlstedt va empenyorar-se a Hamburg el 1391 i el 1407 el burgmestre Hildemar Lopowe va adquirir-lo definitivament. Ohlstedt va seguir l'any 1463. Els dos Walddörfer (pobles del bosc) es van fusionar l'any 1872.
La construcció d'un ferrocarril cap a Altrahlstedt (1904) i la connexió d'Ohlstedt amb el metro U1 cap a Barmbek (1920) va desenclavar el territori i iniciar la seva urbanització. El 1937, el règim nazi, va reorganitzar les fronteres administratives i va crear un territori urbà contigu. Les forces aliades i la república alemanya van mantenir aquesta subdivisió administrativa. El poble és un dormitori verd per a la ciutat, tret dels serveis de proximitat i d'una vintena d'empreses artesanes, no hi ha cap indústria.

## Curiositats i turisme

* El Duvenstedter Brook: un dels parcs naturals més grans d'Hamburg als marges de l'Ammersbek i Ellernbek
* El Wohldorfer Wald (traducció : Bosc de Wohldorf) : un parc natural
* El museu a l'antiga estació terminal del carrilet a Wohldorf
* L‘Ellernbek a l'aiguamoll del Duvenstedter Brook
* El riu Lottbek a prop de l'estany de l'Hörndiek
* La vall del Drosselbek al Wohldorfer Wald
* Vil·la construïda amb entramat de fusta
* Vil·la moderna (1928) de l'arquitecte Karl Schneider
* El Wiemersbek al Duvenstedter Brook
* Pont al Krempenheger Graben al Wohlsdorfer Wald

## Referències

* ↑ Fehrs-Gilde «Hochdeutsch-plattdeutsche Liste von Stadtteilen in Hamburg», Gesellschaft für niederdeutsche Sprachpflege, Literatur und Sprachpolitik [consulta el 25 de novembre de 2013]
* ↑ «Wohldorf-Ohlstedt», Hamburger Stadtteil-Profile 2012, Hamburg, Statistikamt Nord, 2012, pàgines 162-163, ISSN 1863-9518
* ↑ Web de l'ajuntament d'Hamburg, Wohldorf-Ohlstedt
* ↑ Daniel Tilgner (redacció), «Wohldorf-Ohlstedt», Hamburg von Altona bis Zollenspieker: Das Haspa-Handbuch für alle Stadtteile der Hansestadt, Hamburg, Hoffmann & Campe, 2002, pàgines 1122-1133, ISBN 3-455-11333-8
* ↑ «Kleinbahn Museum Wohldorf». Arxivat de l'original el 2011-11-20. [Consulta: 16 març 2011].
# Aqüeducte-pont Gran

L'Aqüeducte-pont Gran és una obra de l'Espelt (Anoia) inclosa a l'Inventari del Patrimoni Arquitectònic de Catalunya. Forma part de l'aqüeducte de l'Espelt.

## Descripció

És un pont Gran, Aqüeducte tot de pedra, d'un arc, molt gran i molt alt. Està situat sobre el torrent de Valldaura.

## Història

La primera etapa de la construcció va començar el 5 de febrer de 1807. La segona etapa, el 15 de novembre de 1814. El 25 de juliol de 1821, s'acabaren les obres de la conducció d'aigües.

## Referències

* 1 2 3 4 5 «Aqüeducte-pont Gran». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 7 octubre 2018].
# Comprovador de continuïtat

Un comprovador de continuïtat és un aparell de prova elèctric que s'utilitza per a determinar si es pot establir un camí elèctric entre dos punts; és a dir, si es pot establir un circuit elèctric entre ells. El circuit a prova ha d'estar completament sense tensió abans de connectar l'aparell.

## Descripció

El comprovador consta d'un indicador en sèrie amb una font d'energia elèctrica, normalment una bateria, que acaba en dos cables de prova. Si s'estableix un circuit complet entre els cables de prova, l'indicador s'activa.
L'indicador pot ser una llum elèctrica o un brunzidor. Això va conduir al terme "buzzing out a circuit" (que significa provar la continuïtat) En alguns models de multímetre s'incorporen brunzidors de continuïtat audible i la configuració de continuïtat normalment es comparteix amb la configuració de l'ohmímetre.
Un disseny popular té el provador combinat amb una llanterna estàndard. Un connector de telèfon o un endoll jack a la part posterior de la unitat permet connectar un conjunt de cables de prova que permeten una conversió ràpida entre les dues aplicacions.

## Casos especials

Per a situacions en què les proves de continuïtat s'han de fer en circuits d'alta resistència, o on hi ha conductors delicats i components sensibles que es puguin danyar per un corrent excessiu, s'ha d'utilitzar un dispositiu de baixa tensió i corrent. Normalment utilitzen un amplificador operatiu i bateries de rellotge per conduir un LED com a indicador. Aquests provadors poden ser exquisidament sensibles; per exemple indicaran si els punts de prova es prenen amb les dues mans.
Hi ha moments en què una simple prova de continuïtat no revela el problema. Per exemple, els problemes induïts per vibracions en el cablejat d'automòbils poden ser extremadament difícils de detectar perquè un curt o obert no es manté el temps suficient perquè un provador estàndard respongui.
En aquestes aplicacions s'utilitza un comprovador de continuïtat de tancament. Un dispositiu més complex, detecta obertures i curtcircuits intermitents, així com condicions d'estat estacionari. Aquests dispositius contenen un interruptor electrònic d'acció ràpida (generalment un disparador de Schmitt ) que forma un oscil·lador anestable amb porta que detecta i bloqueja (enganxa) l'indicador en una condició intermitent amb una durada inferior a un mil·lisegon.

## Referències

* 1 2 3 4 «Cable Continuity Tester Info Source». Arxivat de l'original el March 23, 2012. [Consulta: 28 abril 2011].
* 1 2 3 Dean, Tamara. Network+ Guide to Networks. Delmar, 2010, p. 660–661.
* ↑ «The Multimeter Guide». [Consulta: 5 juliol 2016].
* 1 2 Dean, Tamara. Network+ Guide to Networks. Delmar, 2010, p. 661–662.

## Enllaços externs

* Calculadora de resistència i provador de continuïtat
# Matías Ruiz

Matías Ruiz fou un compositor espanyol que va viure entre els segles XVII i XVIII.

## Obra

De les seves obres, se'n conserven les següents a l'arxiu del monestir d'El Escorial:
* Missa, 8V, ac
* A Belén pastores, 7V, arp
* Ay, quien altera, Vill, 7V, bj, scb
* Barquerillo nuevo, Vill, 4V, ac
* Del placer de aquesta noche, Vill, 8V, bc
* En la cárcel de Belén, 8V, ac
* Mariposa soberana, 4V, ac
* Pajarillos que libres cantáis, 6V, ac, órg
* Vaya, de sordo, Vill, 8V
* Vaya de aplauso, 7V, bc, órg
A la catedral d'Albarrasí (Terol) s'hi conserva un Audivanos a 4 veus del segle xvii.

## Referències

* SÁNCHEZ, Marina «Ruiz, Matías». Diccionario de la Música Española e Hispanoamericana, Madrid: SGAE, 1999-2002, vol. 9, p. 472.